
Ministru kabineta rīkojums Nr. 701
Rīgā 2025. gada 29. oktobrī (prot. Nr. 45 23. §)
Grozījumi Ministru kabineta 2024. gada 2. aprīļa rīkojumā Nr. 252 "Par valsts pētījumu programmu "Bioloģiskās daudzveidības prioritāro rīcību programmā noteikto pētījumu izstrāde""
· Izdarīt Ministru kabineta 2024. gada 2. aprīļa rīkojumā Nr. 252 "Par valsts pētījumu programmu "Bioloģiskās daudzveidības prioritāro rīcību programmā noteikto pētījumu izstrāde"" (Latvijas Vēstnesis, 2024, 66. nr.) šādus grozījumus:
· 1. Izteikt rīkojuma nosaukumu šādā redakcijā:
· "Par valsts pētījumu programmu "Bioloģiskās daudzveidības prioritāro rīcību programmā noteikto pētījumu izstrāde, 1. daļa"".
· 2. Izteikt 1. punktu šādā redakcijā:
· "1. Saskaņā ar Zinātniskās darbības likuma 13. panta otrās daļas 3. punktu, kā arī pamatojoties uz Ministru kabineta 2018. gada 4. septembra noteikumu Nr. 560 "Valsts pētījumu programmu īstenošanas kārtība" 4. punktu, apstiprināt valsts pētījumu programmu "Bioloģiskās daudzveidības prioritāro rīcību programmā noteikto pētījumu izstrāde, 1. daļa" 2024.–2026. gadam (turpmāk – programma)."
· 3. Izteikt 2. punktu šādā redakcijā:
· "2. Noteikt Viedās administrācijas un reģionālās attīstības ministriju par atbildīgo institūciju programmas īstenošanā."
· 4. Izteikt 3. punktu šādā redakcijā:
· "3. Programmas kopējais finansējums laikposmam no 2024. gada līdz 2026. gadam ir 1 180 000 euro, tai skaitā 2024. gadam – 466 997 euro, 2025. gadam – 382 740 euro un 2026. gadam – 330 263 euro. Programmu finansē no Izglītības un zinātnes ministrijas valsts budžeta apakšprogrammai 05.01.00 "Zinātniskās darbības nodrošināšana" piešķirtajiem valsts budžeta līdzekļiem."
· 5. Izteikt 5. punktu šādā redakcijā:
· "5. Programmas mērķis – datu ieguve aizsardzības pasākumu plānošanai, lai sasniegtu Sugu un biotopu aizsardzības likumā definēto labvēlīgas aizsardzības statusu."
· 6. Svītrot 6.3. apakšpunktu.
· 7. Svītrot 6.4. apakšpunktu.
· 8. Izteikt 8.1. apakšpunktu šādā redakcijā:
· "8.1. veikti pētījumi dabas aizsardzības pasākumu attīstībai attiecībā uz esošo prasību izpildi un atbilstoši jaunajām ES iniciatīvām, publiskoti divi ziņojumi par pētījumu rezultātiem ar identificētiem veicamajiem aizsardzības pasākumiem;".
· 9. Svītrot 8.2. apakšpunktu.

